**Kerttu ja Juho SM-maastoissa**

Valtin värit valloittivat taas uuden SM-taiston, kun Kerttu Niinimäki ja Juho Veikkolainen osallistuvat 7.5. Lahdessa pidettyihin maastojuoksun SM-kilpailuihin. P15-sarjassa juoksi 80 kilpailijaa ja vastaavaan tyttöjen sarjaan lähti 90 kilpailijaa.

Radan oli suunnitellut entinen Suomen huippujuoksija Ville Hautala. Rata oli tehty Golf-kentälle ja sen ympäristöön. Se oli kansainvälisen tyylin mukaisesti melko tasainen ja pääosin nurmipintainen. Ainoa hieman jyrkempi nousukin oli jätetty lopulta pois. Eroja kuitenkin saatiin syntymään ja sijoitukset ratkaistua.

”Kylmää oli kyyti” totesi Sari, Kertun äiti, mutta kivaa oli päästä juoksemaan Suomen parhaimpien kanssa, kommentoi Kerttu. Kertun sijoitus oli 63. noin kolme minuuttia voittaja Moona Korkealaakson ajasta. Kerttu käytti neljän kilometrin matkaan aikaa 17,23 minuuttia. Juho oli poikien vastaavalla matkalla 43. jääden voittajalle 2,14 minuuttia ajalla 15,32. Kilpailut kasvattivat varmasti nälkää kesän harjoittelu- ja kilpailukaudelle.